paragraph_text: Šatorina je najviši vrh Srednjeg Velebita sa svojih 1.623 m, tek 1 metar veći od vrha Zečjaka. To je stožasti vrh koji se ipak sastoji od dvije glavice, među kojima je maleni dolac, s travnatim pokrovom od visine 1.450&nbsp;m. S vrha se vidi predivan pogled na Jadransko more i Velebit. U tom se pogledu ističu stijene vrhova Veliki Kozjak (1.629&nbsp;m) i Bačić kuk (1.304&nbsp;m). Na vrhu se nalazi geodetska triangulacijska točka.